Rijeka, 24. rujna 2020.g.

**OBJAVA ZA MEDIJE**

**U SKLOPU MANIFESTACIJE HRVATSKA VOLONTIRA   
ODRŽANA ZAJEDNIČKA EDUKACIJA VOLONTERA EPK I GDCK-a RIJEKA**

**U tjednu manifestacije Hrvatska volontira, koja se ove godine provodi jubilarnu desetu godinu zaredom, volonterski program Europske prijestolnice kulture, osim volontiranjem na mnogim programima, obilježio ga je edukacijom volontera, u suradnji s Gradskim društvom Crvenog križa Rijeka.**

Predavanje na temu ***Koronavirus: Mjere opreza i stigmatizacija zaraženih*** **za sve zainteresirane EPK volontere i volontere GDCK-a Rijeka**, održalo se u srijedu, 23. rujna u foajeu Hrvatskog kulturnog doma na Sušaku, a vodila ga je **Amra Ramić, predsjednica terenske jedinice „Dr. Ante Švalba“ GDCK-a Rijeka, koja je ujedno i volonterka Europske prijestolnice kulture**. Cilj edukacije bio je **informirati i prevenirati stigmatizaciju osoba oboljelih od bolesti COVID-19.**

Održano predavanje, koje je bilo od velike koristi okupljenima, potaknulo je i zanimljivu raspravu o prilagođavanju „novom normalnom“ te nastavku uobičajenih aktivnosti u ograničavajućim okolnostima.   
Svoja je **iskustva i savjete o važnosti provođenja epidemioloških mjera** s volonterima podijelila i **Ana Delonga, voditeljica Odjela rada s mladima Gradskog društva Crvenog križa Rijeka**, a svi su sudionici naposljetku zaključili kako je i inače, a posebno u novim okolnostima, itekako važno biti društveno odgovoran.

**Suradnja volontera Europske prijestolnice kulture i volontera Crvenog križa započela je početkom 2020. godine, radom na programu otvorenja Europske prijestolnice kulture, a posebno se pokazala uspješnom tijekom pandemijske krize.   
Popuštanjem mjera i realizacijom mnogobrojnih kulturnih programa, volonteri Crvenog križa bili su velika podrška volonterima i organizatorima programa Europske prijestolnice kulture, kao i drugih programa u kulturi, a posebno u uspješnom provođenju propisanih sigurnosnih mjera.**

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42